**INFORMACIJOS APIE JURIDINIAMS IR FIZINIAMS ASMENIMS TAIKOMAS SANKCIJAS IR KITOS INFORMACIJOS GAVIMO PASLAUGŲ PIRKIMO TECHNINĖ SPECIFIKACIJA**

**PIRKIMO OBJEKTO APRAŠYMAS**

## SĄVOKOS

**Užsakovas** –UAB „LTG Kompetencijų centras“.

**Paslaugų teikėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Užsakovas sudaro Sutartį.

**Paslaugos** – informacijos apie juridiniams ir fiziniams asmenims taikomas sankcijas ir kitos informacijos gavimo paslaugos**.**

**Sutartis** – Sutartis, sudaroma tarp Paslaugų teikėjo ir Užsakovo dėl Pirkimo objekto.

**Sistema / Informacinė sistema** – Paslaugų teikėjo valdoma Informacinė sistema, kurioje Užsakovui sudaroma galimybė stebėti / tikrinti informaciją apie fizinius ir juridinius asmenis bei šios informacijos pasikeitimus.

## PIRKIMO OBJEKTAS

* 1. Informacijos apie juridiniams ir fiziniams asmenims taikomas sankcijas ir kitos informacijos gavimo paslaugos (toliau – Pirkimo objektas).

2.2. Pirkimo objektas apima:

1) informacijos apie juridiniams ir fiziniams asmenims taikomas sankcijas ir kitos informacijos gavimo paslaugas;

2) juridinių asmenų monitoringo dėl tarptautinių sankcijų taikymo paslaugas;

3) informacijos apie juridinių asmenų akcininkus ir galutinius naudos gavėjus teikimo paslaugos.

## 2.3. Esama situacija

Iki 2026 m. balandžio 20 d. yra galiojanti sutartis dėl sankcijų fiziniams ir juridiniams asmenims tikrinimo paslaugų rankiniu būdu ir juridinių asmenų monitoringo dėl tarptautinių sankcijų taikymo paslaugų. Yra poreikis nuo galiojančios sutarties pabaigos įsigyti sankcijų tikrinimo paslaugas rankiniu būdu ir monitoringo paslaugą dėl tarptautinių sankcijų taikymo, kurios pagalba būtų teikiama informacija apie įmonėms, su kuriomis LTG įmonių grupė jau yra sudariusi sutartis, naujai taikomas sankcijas. Taip pat įsigyti naują paslaugą, kuri teiktų duomenis apie juridinių asmenų akcininkus ir galutinius naudos gavėjus.

## REIKALAVIMAI PIRKIMO OBJEKTUI

|  |  |  |  |  |
| --- | --- | --- | --- | --- |
| **Eil. Nr.** | **Prekės, įrenginio, įrangos savybės, parametrų arba funkcijų išpildymas** | **Reikalaujamo parametro arba vykdomos funkcijos reikšmės išpildymas** | | |
|  | Teikiamos Paslaugos apibūdinimas | 1. Paslaugos turi identifikuoti subjektus (juridiniai ir fiziniai asmenys), kuriems taikomos tarptautinės sankcijos, kaip jos suprantamos pagal Lietuvos Respublikos ekonominių ir kitų tarptautinių sankcijų įgyvendinimo įstatymą, Jungtinių Amerikos Valstijų (JAV) sankcijos ir Lietuvos Respublikos nacionalinės ekonominės ir kitos sankcijos (toliau – Subjektai, kuriems taikomos sankcijos, sankcionuoti subjektai). 2. Paslaugos tiekėjas turi užtikrinti, kad teikiama informacija apie sankcionuotus subjektus atitiktų Lietuvos Respublikos Vyriausybės nutarimus, pagal kuriuos yra įgyvendinamos tarptautines sankcijos. 3. Paslaugos teikėjo teikiama paslauga (sistema) turi identifikuoti Subjektus, kuriems taikomos sankcijos ir / arba kurių atžvilgiu egzistuoja rizika, kad jie gali būti laikomi Subjektais, kuriems taikomos sankcijos bei identifikuoti ir pateikti priežastis, dėl kurių atitinkamas subjektas laikytinas arba yra rizika, kad jis gali būti laikomas Subjektu, kuriam taikomos sankcijos, įskaitant, bet neapsiribojant: kai subjektas yra tiesiogiai įtrauktas į atitinkamą sankcijų sąrašą, kai subjektas nuosavybes teise priklauso kitam subjektui, kuris yra tiesiogiai įtrauktas į sankcijų sąrašą arba kitaip yra jo valdomas ar kontroliuojamas, šiuos ir kitus kriterijus, vertinant, vadovaujantis Europos Sąjungos Patarėjų užsienio santykių klausimais darbo grupės (sankcijos) 2018-05-04 ES ribojamųjų priemonių veiksmingo įgyvendinimo geriausia praktika Nr. 8519/18, JAV atsakingų institucijų rekomendacijomis dėl priklausymo nuosavybes teise 50 (penkiasdešimt) % ir daugiau taisyklės taikymo bei kitais išaiškinimais, susijusiais su šių sankcijų taikymu. | | |
|  | Paslaugos vartotojų kiekis | Ne mažiau, kaip 7 (septynios) prieigos, prisijungimai prie sistemos. | | |
|  | Užklausų skaičius | Unikalių patikrų dėl sankcijų taikymo (juridinių/fizinių asmenų) skaičius neribojamas.  Užklausos apie juridinių asmenų akcininkus / galutinius naudos gavėjus 300 vnt. per mėn.  Užsakovo nurodytų įmonių nuolatinio stebėjimo (monitoringo) tarptautinių sankcijų atžvilgiu 2000 vnt. | | |
|  | Reikalavimai tiekėjo valdomais Informacinei sistemai, teikiamos informacijos apibūdinimas | Paslaugų teikėjas turi teisėtai valdyti ar turėti prieigą prie Sistemos  Užklausos rezultate (atsakyme) turi būti šie duomenys:   1. pagrindiniai aktualūs duomenys apie Sistemoje esantį juridinį asmenį – pavadinimas, įsteigimo ir registracijos data, registracijos šalis, adresas, įmonės kodas, PVM mokėtojo kodas, kontaktinė informacija. Taip pat informacija apie juridinio asmens valdybos narius, akcininkus (jei turima duomenų). 2. istoriniai juridinio asmens duomenys - pavadinimas, teisinis statusas ir forma, akcininkai, juridinio asmens vadovas, valdybos nariai (jei turima duomenų). 3. turima informacija apie juridinio asmens akcininkus / galutinius naudos gavėjus; 4. turima vieša informacija apie fizinio ar juridinio asmens nekilnojamą turtą; 5. turima informacija apie buvusius teismo posėdžius, susijusius su fiziniu ar juridiniu asmeniu. Informacija apie teismo sprendimus, jei jie paskelbti viešai; 6. vieša neigiamo pobūdžio informacija apie fizinį ar juridinį asmenį; 7. turima informacija apie juridiniam asmeniui (esamiems ir buvusiems vadovams, valdybos nariams, stebėtojų tarybos nariams, akcininkams, galutiniams naudos gavėjams) ar fiziniam asmeniui taikomas sankcijas taip pat turima informacija apie sąsajas su kitais sankcionuotais subjektais; 8. informacija apie konkrečius sankcijų sąrašus į kuriuos įtraukti juridiniai ar fiziniai asmenys ir informacija apie sankcijų taikymo pradžią ir / arba pabaigą. | | |
| **Pirkimo objektui keliami teisės aktų, standartų ir Užsakovo vidaus teisės aktuose keliami reikalavimai** | | | | |
|  | Reikalavimai dėl Bendrojo duomenų apsaugos reglamento | | Paslaugų teikėjas turi vadovautis ir taikyti 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) reikalavimus. | |
| **Reikalavimai diegimui / įrengimui / paleidimui ir (ar) išbandymui / mokymams / valdymui / eksploatacijai ir pan.** | | | | |
|  | Užsakovo vartotojų prijungimas prie Paslaugos tiekėjo Informacinės sistemos | | | 2 (dvi) darbo dienos nuo vartotojo duomenų pateikimo Paslaugų teikėjui. |
|  | Užsakovo pateikto juridinių asmenų sąrašo apdorojimas bei susiejimas su Paslaugos tiekėjo Sistema monitoringui atlikti, Užsakovo pateikto juridinių asmenų sąrašo, pagal kuri atliekamas monitoringas koregavimas (iki 10 proc. nuo esamo sąrašo per vieną kartą) | | | Ne ilgiau nei 1 (viena) darbo diena nuo sąrašo pateikimo Paslaugų teikėjui dienos. |
|  | Reikalavimai mokymams | | | Teoriniai ir praktiniai mokymo kursai turi būti atliekami Paslaugos teikėjo per 10 darbo dienų nuo Sutarties įsigaliojimo.  Visas išlaidas susijusias su mokymais padengia Paslaugų teikėjas. Mokymų trukmė online ne mažiau 2 val., parodant sistemos funkcionalumą, galimybes, informacijos gavimą iš sistemos. Taip pat turi būti pateikiami praktiniai pavyzdžiai. |
|  | Galimų Sistemos gedimų šalinimo laikas | | | Gedimų, užregistruotų iki 12:00 val. Lietuvos laiku - iki darbo dienos pabaigos – 17:00 val., gedimams registruotiems po 12:00 val. - iki kitos darbo dienos 12:00 val. vietos laiku. |
|  | Užsakovo konsultavimas | | | Paslaugos teikėjas visą Sutarties galiojimo laikotarpį turi konsultuoti Užsakovo darbuotojus sistemos naudojimosi klausimais ne vėliau kaip per 2 (dvi) valandas prisijungus internetinio pokalbio metu arba telefonu arba el. paštu nuo 10:00 iki 17:00 Lietuvos laiku darbo dienomis. |

3.4. Paslaugos turi nekelti grėsmės nacionaliniam saugumui, kaip tai nurodyta Pirkimo dokumentuose.

## REIKALAVIMAI PIRKIMO OBJEKTUI

|  |  |  |
| --- | --- | --- |
| **Eil. Nr.** | **Prekės, įrenginio, įrangos savybės, parametrų arba funkcijų išpildymas** | **Reikalaujamo parametro arba vykdomos funkcijos reikšmės išpildymas** |
| 4.1. | Pirkimo objektui taikomas žaliasis kriterijus. | Perkama nematerialaus pobūdžio (intelektinė) paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos. Konsultacijos ir mokymai vyks online, nenaudojant popieriaus.Todėl papildomi aplinkosauginiai reikalavimai perkamam objektui nėra nustatomi. |

## KARTU SU PASIŪLYMU PATEIKIAMI DOKUMENTAI

* 1. Užpildyta Techninės specifikacijos parametrų atitikties lentelė kaip nustatyta TS priede Nr. 1.

## SUTARTIES VYKDYMO METU TEIKIAMI DOKUMENTAI

|  |  |  |  |
| --- | --- | --- | --- |
| **Eil. Nr.** | **Pavadinimas** | **Reikalavimai turiniui ir formai** | **Teikimo momentas** |
|  | Sąskaita – faktūra | Elektroninė forma, lietuvių arba anglų kalba | Teikiama kas mėnesį |
|  | Priėmimo – perdavimo aktas | Elektroninė forma, lietuvių arba anglų kalba | Teikiama kas mėnesį |

**PRIEVOLIŲ VYKDYMAS**

## PASLAUGŲ TEIKIMO TVARKA

* 1. Paslaugų teikimo vieta - Nuotoliniu būdu.
  2. Užsakovas turi turėti galimybę gauti duomenis tiesiogiai (online).
  3. Užklausa Sistemoje turėtų būti apdorojama ne ilgiau kaip per 60 (šešiasdešimt) sekundžių nuo užklausos pateikimo.
  4. Paslaugų teikėjas privalo užtikrinti, kad visa Sistemos veikimui reikalinga aparatinė ir programinė įranga, įskaitant licencijas, programinį kodą, saugos (šifravimo) raktus ir kt., yra valdoma ir kontroliuojama užtikrinant, kad Sistemos kūrimui, palaikymui ir vystymui būtų naudojama tik leistina ir licencijuota aparatinė ir programinė įranga.
  5. Duomenų bazėje esanti informacija turi būti reguliariai ir operatyviai atnaujinama (iškart atlikus pakeitimus sankcijų sąrašuose, žiniasklaidos pranešimuose ir pan., bet ne vėliau nei per 24 (dvidešimt keturias) valandas arba ne vėliau, kaip iki jų įsigaliojimo pradžios (priklausomai nuo to, kas įvyksta anksčiau).
  6. Jeigu pritaikomos ar atsiranda naujos sankcijos (nauji sankcijų paketai), tai Paslaugos teikėjas turi ne vėliau kaip iki jų įsigaliojimo pradžios įtraukti jas į Paslaugos teikėjo disponuojamą duomenų bazę.
  7. Sistemos funkcionalumas turi gebėti atlikti paiešką pagal netikslų ir (arba) nepilną asmens vardą ir pavardę (pavadinimą), t. y. pateikti panašius į įvestą asmens vardą ir pavardę (pavadinimą) rezultatus.
  8. Paslaugų tiekėjo informacija turi būti pateikta lietuvių arba anglų, arba rusų kalbomis.
  9. Užsakovas turi turėti galimybę Paslaugos teikėjo Sistemoje įkelti Užsakovui aktualių asmenų sąrašą, o Paslaugos teikėjas susieja šį sąrašą su savo administruojama Sistema ir įvykus bet kokiems naujiems informaciniams pasikeitimams Paslaugos tiekėjo Sistemoje, turintiems bet kokią sąsają su Užsakovo pateiktų juridinių asmenų sąrašu, Paslaugos teikėjas įsipareigoja nedelsiant išsiųsti Užsakovui į Užsakovo nurodytą elektroninį paštą duomenis apie naujai užfiksuotą informaciją ar perduoti šią informacija kitu Užsakovui priimtinu būdu.

7.10. Tiekėjas neturi teisės Sutarties vykdymo metu teikti paslaugų, kurios neatitinka Pirkimo dokumentų reikalavimų ir (ar) kurių teikimas yra apribotas dėl tarptautinių sankcijų (kaip jos suprantamos LR tarptautinių sankcijų įstatyme) ir (ar) dėl jų grėsmės nacionaliniam saugumui, kaip tai apibrėžta Pirkimo dokumentuose ir LR viešųjų pirkimų įstatyme / LR pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatyme.

## TRŪKUMŲ ŠALINIMO TVARKA IR TERMINAI

* 1. Paslaugų trūkumai turi būti pašalinti ne vėliau kaip per *3 (tris)* kalendorines dienas nuo Pirkėjo pranešimo el. paštu išsiuntimo dienos.
  2. Jei Paslaugų ar jų etapo (jei taikoma) suteikimo, ar Paslaugų ar jų etapo (jei taikoma) trūkumų šalinimo termino paskutinė diena tenka ne darbo ar oficialios šventės dienai, termino pabaigos diena laikoma po jos einanti darbo diena. Oficialių švenčių ir ne darbo dienos (šeštadieniai ir sekmadieniai) įskaitomos į Paslaugų ar jų etapo (jei taikoma) suteikimo ar Paslaugų ar jų etapo trūkumų šalinimo terminą.

1. **PRIEDAI**

Priedas A – Techninės specifikacijos parametrų atitikties lentelė.